স্বস্তিৰ নিশ্বাস বিশ্ববাসীৰ, ১৮ দিনৰ অন্তত গুহাৰ পৰা ওলাল প্ৰশিক্ষক সহ ১২ কিশোৰ ফুটবলাৰ । News Next One\nThursday, February 21, 2019 Last Update: 3:38 AM\nস্বস্তিৰ নিশ্বাস বিশ্ববাসীৰ, ১৮ দিনৰ অন্তত গুহাৰ পৰা ওলাল প্ৰশিক্ষক সহ ১২ কিশোৰ ফুটবলাৰ\nTuesday 10th of July 2018 06:07 pm । by NNO WEB BUREAU । 0\nnewsnextone.com । ডিজিটেল ডেস্কঃ ইতিমধ্যে অভিযান সমাপ্ত ঘোষণা কৰিলে থাইলেণ্ড প্ৰশাসনে। সমগ্ৰ বিশ্বই শান্তিৰে উশাই ললে বিগত ১৮ দিনৰ মূৰকত। শ্বাসৰুদ্ধকাৰ পৰিবেশৰ অন্তত বিগত ১৮ দিনেই যুঁজ দি সফলতা লাভ কৰিছে থাইলেণ্ড চৰকাৰে। থাইলেণ্ডৰ আৰক্ষীৰ পৰা আৰম্ভ কৰি নৌ সেনা, বায়ু সেনা, পাৰ্গত ডুবাৰু, সেনা, দুৰ্যোগ প্ৰশমণ বিভাগৰ নেৰানেপেৰা প্ৰচেষ্টাৰ ফলত গুহাৰ পৰা ওলাই আহিবলৈ সক্ষম হ'ল আটাইকেইজন কিশোৰ। সমগ্ৰ বিশ্বই বিশ্বকাপ ফুটবলৰ মেচ চোৱাত ব্যস্ত হৈ থকাৰ সময়তে আজিৰ পৰা ১৮ দিন পূৰ্বে এই অঘটন সংঘটিত হৈছিল থাইলেণ্ডত।\nখেল পথাৰত প্ৰশিক্ষণৰ অন্তত ১১-১৬ বছৰৰ ১২গৰাকী কিশোৰ আৰু প্ৰশিক্ষকে গুহাৰ ভিতৰত সোমাই গুহা পৰিদৰ্শন কৰি থকাৰ সময়তে তীব্ৰ বৰষুণৰ বাবে গুহাত পানীৰে ভৰি পৰাত মধ্যম অংশত আৱদ্ধ হৈ পৰিছিল। তাৰ পিছতে উদ্ধাৰৰ বাবে চেষ্টা কৰিছিল যদিও বাৰে বাৰে বৰষুণে চেষ্টাক বিফল কৰিছিল। সমগ্ৰ দেশে এই উদ্ধাৰ অভিযানত সহায় কৰিছিল। অভিযান সফল হোৱাৰ বাবে প্ৰাৰ্থনা কৰিছিল সমগ্ৰ থাইলেণ্ডবাসীয়ে। বৃহৎ বৃহৎ পানী সিঁচা মেচিনেৰে গুহাৰ পৰা হাজাৰ হাজাৰ লিটাৰ পানী প্ৰতিঘণ্টাত উলিয়াই অনা হৈছিল। পাইপ বহুৱাই কিশোৰসকল থকা স্থানলৈ অক্সিজেন প্ৰেৰণ কৰা হৈছিল। প্ৰতিমুহূৰ্তত যোগাযোগ ৰক্ষা কৰি চলিছিল উদ্ধাৰকাৰী দলে।\nতাৰ পিছতে যোৱা তিনিদিন বৰষুণ দিবলৈ এৰাত ৯-১০ জুলাইত এই অভিযানে সফলতা লাভ কৰে। যোৱা ১৭ দিন ধৰি গুহাত ডুবাৰুৱে উদ্ধাৰ অভিযান অব্যাহত ৰাখিছিল। সোমবাৰে অৰ্থাৎ ৯ জুলাইত গুহাৰ পানী প্ৰায় কমাই পেলোৱা হয়। সোমবাৰে পুৱাই প্ৰথম অভিযানত পুৱাই ৫ কিশোৰক উদ্ধাৰ কৰিবলৈ সক্ষম হৈছিল উদ্ধাৰকাৰীৰ দল। ইয়াৰ পিছতে দ্বিতীয় অভিযান আৰম্ভ হয় সোমবাৰেই। দ্বিতীয় অভিযানত পুনৰ সফলতা লাভ কৰে আৰু তিনিজন কিশোৰক উদ্ধাৰ কৰিবলৈ সক্ষম হৈছিল।\nমঙলবাৰে পুৱাই পুনৰ উদ্ধাৰ অভিযান আৰম্ভ হয়। ফুটবল দলক উদ্ধাৰৰ দ্বিতীয় দিনৰ প্ৰথমটো অভিযানো বহু সফল হয় উদ্ধাৰকাৰী দল। মঙলবাৰৰ পুৱাই প্ৰথমটো অভিযানত বিশেষ সফলতা লাভ কৰি ২ জন কিশোৰাক উলিয়াই আনে। পুনৰ চলোৱা অভিযানত প্ৰশিক্ষক সহ দুজন কিশোৰ ফুটবলাৰক উলিয়াই আনিবলৈ সক্ষম হয়। সমগ্ৰ বিশ্বৰ দৃষ্টি নিৱদ্ধ হৈ থকা মৰ্মান্তিক ঘটনাই ১৮ দিনত ভৰি দিয়াৰ দিনটোত আটাইকেইজন কিশোৰক উদ্ধাৰ কৰাত বিশ্ববাসীয়ে স্বস্তিৰ নিশ্বাস লয়।\nউত্তৰ থাইলেণ্ডত বাঢ়নী পানীৰ পৰিপূৰ্ণ গুহাটোত ১৮ দিন ধৰি আবদ্ধ ১২ কিশোৰ আৰু তেওঁলোকৰ ফুটবল প্ৰশিক্ষকক উদ্ধাৰৰ অভিযানত উদ্ধাৰকাৰীয়ে ৯ জুলাইলৈ মুঠ ৮ জন সদস্যক গুহাৰ পৰা বাহিৰলৈ উলিয়াই আনিবলৈ সক্ষম হৈছিল।\nইয়াৰ পিছতে মঙলবাৰে পুনৰ উদ্ধাৰকাৰীৰ দলে প্ৰশিক্ষকসহ আবদ্ধ কিশোৰকেইজনক উদ্ধাৰৰ বাবে অভিযান চলাই পুনৰ ২ জনক গুহাৰ ভিতৰৰ পৰা উলিয়াই আনিবলৈ সক্ষম হয়। ইয়াৰ লগে লগে মুঠ ১৩ জন সদস্যক উদ্ধাৰ কৰে উদ্ধাৰকাৰীৰ দলে।\nইফালে ১৭ দিন ধৰি গুহাৰ ভিতৰত আবদ্ধ হৈ শেষত উদ্ধাৰ হোৱা কিশোৰকেইজনৰ মুখত ভয়ৰ ভাৱ নেদেখি আচৰিত হৈ পৰিছে থাইলেণ্ড প্ৰশাসন। ইমান কষ্টৰ পিছতো সৰু সৰু কিশোৰকেইজন কেনেকৈ ইমান শান্ত হৈ থাকিব পাৰে বুলি ইতিমধ্যে চৰ্চা আৰম্ভ হৈছে।\nউদ্ধাৰ অভিযানৰ উপ-সঞ্চালকে এই সন্দৰ্ভত বিবিচিৰ সৈতে হোৱা বাৰ্তালাপত কিশোৰ কেইজন শান্ত হৈ থাকিব পৰা ৰহস্য ফাদিল কৰে। তেওঁ কয় যে ফুটবল দলটোৰ প্ৰশিক্ষকগৰাকী প্ৰশিক্ষক হিচাপে নিযুক্ত হোৱাৰ পূৰ্বে এগৰাকী বৌদ্ধ সন্ত আছিল। সেয়ে তেওঁ গুহাৰ ভিতৰত কিশোৰকেইজন কেনেদৰে শান্ত হৈ থাকিব পাৰি তাৰ প্ৰশিক্ষণ দিছিল।\nআনহাতে, উদ্ধাৰ হোৱা কিশোৰ কেইজনক উদ্ধাৰৰ পিছতে চিকিৎসাৰ বাবে স্বাস্থ্য কেন্দ্ৰলৈ প্ৰেৰণ কৰা হয়। সূত্ৰই জানিবলৈ দিয়া মতে, কিশোৰ কেইজন প্ৰয়া সুস্থ হৈয়ে আছে।\nমঙলবাৰে পুৱাৰ ভাগত এলেকাটোত হোৱা প্ৰচণ্ড বৰষুণে উদ্ধাৰকাৰ্যত বাধা প্ৰদান কৰিব বুলি আশংকা কৰা হৈছিল যদিও জানিব পৰা মতে সময়ৰ লগে লগে উদ্ধাৰ অভিযান ক্ষীপ্ৰতৰ কৰি তোলা হয়।\n১২ গৰাকী ফুটবল খেলুৱৈ আৰু তেওঁলোকৰ ফুটবল প্ৰশিক্ষকক উদ্ধাৰৰ সময়ত ৬ জুলাইত আন এক দুৰ্ঘটনা সংঘটিত হৈছিল। উদ্ধাৰৰ বাবে যোৱা উদ্ধাৰকাৰী দলৰ এজন প্ৰাক্তন নেভী ছীল কমাণ্ডাৰ চমন গুনানৰ গুহাৰ পৰা অভটি অহাৰ পথত অক্সিজেনৰ অভাৱত মৃত্যু ঘটে।\nউদ্ধাৰ অভিযান চলাই থকা হৈছে যদিও প্ৰতিকূল বতৰৰ বাবে অভিযানত ব্যাঘাত জন্মাছিল। বতৰ বিভাগে সেই অঞ্চলত প্ৰচণ্ড বৰষুণৰ আগজাননীও প্ৰদান কৰিছিল।\nতাৰ পিছতে অক্সিজেনৰ অভাৱত নেভী ছীল কামাণ্ডোৰ মৃত্যু ঘটাৰ পিছত গুহাত আবদ্ধ ১১-১৪ বছৰীয়া ফুটবল খেলুৱৈ কেইজনৰ সুৰক্ষিত অৱস্থাত উদ্ধাৰক লৈ প্ৰশ্নৰ উত্থাপন হৈছিল। কিন্তু ৰৈ থকা নাছিল থাই প্ৰশাসন। অৱশেষত অশেষ কষ্টৰ মূৰকত আটাইকেইজন কিশোৰ বাহিৰলৈ ওলাই আহে।\nউল্লেখ্য যে, চিয়াং ৰায় প্ৰান্তৰ থাম লুৱাংগ গুহাত ধাৰাসাৰ বৰষুণৰ বাবে আবদ্ধ হৈ পৰিছিল ১২ গৰাকী ফুটবল খেলুৱৈ আৰু প্ৰশিক্ষক। গুহাৰ চৌপাশে বানৰ সৃষ্টি হোৱাৰ ফলত তেওঁলোক গুহাৰ ভিতৰৰ পৰা ওলাই আহিবলৈ চেষ্টা কৰিও বিফল হয়। গুহাৰ চাৰিওফালৰ পথ বিপদ সংকুল আৰু বোকাময় হৈ পৰাত উদ্ধাৰকাৰী দলেও উদ্ধাৰ অভিযান চলোৱাত অসুবিধাৰ সন্মুখীন হৈছিল।\nপ্ৰথমে প্ৰত্যাহ্বান হিচাপে থিয় দিছিল বৰষুণে। প্ৰতিকূল বতৰ আমাৰ বাবে বাৰে বাৰে উদ্ধাৰ অভিযানে প্ৰত্যাহ্বানৰ সন্মুখীন হৈছিল। বাৰে বাৰে গুহাৰ ভিতৰত জলপৃষ্ঠ বৃদ্ধি হৈ খেলুৱৈ কেইজনৰ জীৱন অধিক বিপদাপন্ন কৰিছিল।\nজানিব পৰা মতে, গুহাৰ প্ৰৱেশ মুখৰ পৰা শিশু আৰু প্ৰশিক্ষকজনে আশ্ৰয় লৈ থকা ঠাইত উপস্থিত হ'বৰ বাবে ১১ ঘণ্টাৰ সময়ৰ প্ৰয়োজন হয়। ইয়াৰে যাওতে ৬ ঘন্টা আৰু উভটি আহোতে ৫ ঘন্টা সময় লাগে। সংবাদ মাধ্যমত প্ৰকাশিত বাতৰি মতে, গুহাৰ পৰা প্ৰায় কেইবা হাজাৰ মিলিয়ন লিটাৰ পানী পাম্পৰ জৰিয়তে বাহিৰ কৰা হয়।\nউদ্ধাৰ কাৰ্যত পানীত কীট পতংগ আৰু গছৰ ঠাল-ঠেঙুলি আদিও অলুবিধা দিছিল। যাৰ পৰা কিশোৰকেইজন আঘাতপ্ৰাপ্ত হোৱাৰ সম্ভাৱনা আছিল। গুহাৰ প্ৰৱেশ দ্বাৰেদি প্ৰৱেশ কৰি উদ্ধাৰ অভিযান চলোৱাৰ বাহিৰেও পাহাৰীয়া ক্ষেত্ৰৰ খনন কৰি উদ্ধাৰ কাৰ্য চলোৱাৰ বিকল্পৰ কথাও প্ৰকাশ কৰিছিল। কিন্তু সেয়া অতি কঠিন কাৰ্য হ'ব বাবেই সেই পৰামৰ্শ পৰিহাৰ কৰিছিল।\nগুহাৰ ভিতৰত পানী বৃদ্ধি ৰোধ কৰিবলৈ গুহাৰ প্ৰৱেশদ্বাৰ বন্ধ কৰি দিয়া হৈছিল। থাই নৌ বাহিনীয়ে গুহাৰ ভিতৰত জমা হোৱা পানী বাহিৰলৈ উলিওৱাৰ বাবে দিনে নিশাই লাগি পৰিছিল।\nনাৰ্ছে নাজানে ৰোগীৰ ভাষা... কোনো কথা নাই, ছবিয়ে কথা কয়\nমা-দেউতাৰ ঋণ পৰিশোধ কৰিব পৰা নাযায়... এক ভাইৰেল ভিডিঅ'\nএটা কবিতা যাৰ শিৰোনাম 'সিহঁত উলংগ হ'ল'\nচাওক VDO, কেৰিবিয়ান বীচ্ছত এই ৰূপত নিক-প্ৰিয়ংকা\nবিধৱা বিয়াৰে আদৰ্শ দাঙি ধৰিলে তেজপুৰৰ তপনে\nপুত্ৰলৈ বাট চাই কোটিটকীয়া ফ্লেটত কংকাল হ'ল মাতৃ\nBlue Whale গেম খেলাৰ মন... ইয়াত Click কৰক!\nসচিবালয়ত দেহ বিক্ৰী কৰে বিজেপি বিধায়িকাই\nলাফিকুল হত্যাকাণ্ড, অতনু ভূঞাৰ বিস্ফোৰক টুইট\nপুত্ৰসম প্ৰেমিকৰ বুকুৰ উম লৈছিল পাকিস্তানৰ সম্ৰাজ্ঞীয়ে\nমৃতদেহ হৈ গুৱাহাটীৰ পৰা লংকালৈ উভতিল সংগীতা\nমেট্ৰিকৰ ভুলৰ শিক্ষা লৈ ভগা ঘৰত ৰাজাৰ সাধনা\nশ্ৰেণীকোঠাতে ছাত্ৰীক চুম্বন কৰা কোন এই লম্পট শিক্ষক?\nগালি খাইছে অতনু ভূঞাই! ৩ দিনৰ বাবে বন্ধ DY 365\nCopyright © . All rights reserved. NewsNextOne is an Assamese 24x7 News Portal run by Progressive Educational Trust, Guwahati. Chief Editor: Dr. Dinesh Baishya. Website design & hosting provided by Rongjeng Technologies Pvt Ltd.
